хумор за Камиони
Трима тираджии се оплакват един на друг. 
Първият:
- Леле, какво ми се случи снощи! Прибирам се аз от курс и сядаме с жената - хапваме, пийваме и си лягаме. Правим, каквото правим, и на сутринта по навик оставям на възглавницата 100 евро. Тя като ме почна - бой, бой и за това съм целият син.
Вторият:
- Това нищо не е. Прибирам се аз при моята, хапваме пийваме, правим, каквото правим, и на сутринта, без да искам, ѝ оставям 100 евро, а тя ми връща 50. Леле, като я почнах аз - бия, бия, ама и тя мен. Затова съм със счупена ръка.
Третият казва: 
- Това вашето е приказка. Прибирам се снощи при жената и сядаме на масата. После си лягаме, правим, каквото правим, и някой звъни на вратата. Мойта по навик като викна: 'Олеле, мъжът ми се прибира'. Пък аз по навик скочих през терасата и затова съм в инвалидна количка.